CELEX: 62010CN0608
Language: el
Date: 2010-12-24 00:00:00
Title: Υπόθεση C-608/10: Αίτηση για την έκδοση προδικαστικής αποφάσεως, την οποία υπέβαλε το Finanzgericht Hamburg (Γερμανία) στις 24 Δεκεμβρίου 2010 — Südzucker AG κατά Hauptzollamt Hamburg-Jonas

9.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/2
            
         Αίτηση για την έκδοση προδικαστικής αποφάσεως, την οποία υπέβαλε το Finanzgericht Hamburg (Γερμανία) στις 24 Δεκεμβρίου 2010 — Südzucker AG κατά Hauptzollamt Hamburg-Jonas
   (Υπόθεση C-608/10)
   2011/C 113/02
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Hamburg
   
      Διάδικοι στην υπόθεση της κύριας δίκης
   
   
      Προσφεύγουσα: Südzucker AG
   
      Καθού: Hauptzollamt Hamburg-Jonas
   
      Προδικαστικά ερωτήματα
   
   
               1)
            
            
               Έχει ο κάτοχος πιστοποιητικού εξαγωγής αξίωση για επιστροφή κατά την εξαγωγή μόνον αν αυτός έχει καταχωριστεί ως εξαγωγέας στον χώρο 2 της κατατεθείσας στο αρμόδιο τελωνείο (άρθρο 5, παράγραφος 7, του κανονισμού 800/1999 (1)) διασαφήσεως εξαγωγής;
            
         
               2)
            
            
               Εφόσον στο πρώτο ερώτημα δοθεί καταφατική απάντηση: επιτρέπει το άρθρο 78, παράγραφοι 1 και 3 (2), του Τελωνειακού Κώδικα εκ των υστέρων επανεξέταση της διασαφήσεως εξαγωγής, για να αλλάξει ο εξαγωγέας στον χώρο 2 της διασαφήσεως εξαγωγής, και υποχρεούνται οι τελωνειακές αρχές σε περίπτωση όπως αυτή της κύριας δίκης να ρυθμίσουν την υπόθεση και να χορηγήσουν στον εξαγωγέα επιστροφή κατά την εξαγωγή;
            
         
               3)
            
            
               Σε περίπτωση καταφατικής απαντήσεως στο δεύτερο ερώτημα: μπορούν οι τελωνειακές αρχές να ρυθμίσουν αμέσως την υπόθεση υπό την έννοια του άρθρου 78, παράγραφος 3, του τελωνειακού κώδικα, κατά τρόπον ώστε να παρασχεθεί στον εξαγωγέα επιστροφή κατά την εξαγωγή χωρίς να χρειάζεται προηγουμένως διόρθωση της διασαφήσεως εξαγωγής;
            
         
      (1)  Κανονισμός (ΕΚ) 800/1999 της Επιτροπής, της 15ης Απριλίου 1999, για τις κοινές λεπτομέρειες εφαρμογής του καθεστώτος των πιστοποιητικών εξαγωγής για τα γεωργικά προϊόντα, ΕΕ L 102, σ. 11.
   
      (2)  Κανονισμός (ΕΚ) 2913/92 του Συμβουλίου της 12ης Οκτωβρίου 1992 περί θεσπίσεως κοινοτικού τελωνειακού κώδικα, EE L 302, σ. 1.